Oficiālais Vēstnesis L 039 , 09/02/2002 Lpp. 0018 - 0043



Eiropas Savienības Drošības pētījumu institūta Civildienesta noteikumi [1] 1. pants I SADAĻA — VISPĀRĪGI NOTEIKUMI Vadība Apliecinājums Uzvedība Finansiālās saistības Drošība II SADAĻA — PERSONĀLA LOCEKĻU STATUSS I NODAĻA — VISPĀRĪGI NOTEIKUMI Privilēģijas un neaizskaramība Palīdzība un kompensācijas Īpašuma tiesības Ārējās darbības Kandidatūra valsts vai politiskam amatam II NODAĻA- PIEŅEMŠANA DARBĀ UN LĪGUMI 4. pants — Pieņemšana darbā 5. pants — Darbinieku vecuma ierobežojums 6. pants — Medicīniskās apskates Sākotnējie līgumi Pārbaudes laiks Līgumu izbeigšana Kompensācija par zaudētu darbavietu Termiņa samazināšana, kura laikā paziņo par līguma izbeigšanu Īpaši noteikumi par pētniecības darbiniekiem III NODAĻA — ALGAS UN PABALSTI 8. pants — Vispārīgi noteikumi 9. pants — Pamatalga 10. pants — Ekspatriācijas pabalsts Apgādnieka pabalsts Bērnu un citu apgādājamo pabalsts Pabalsts izglītībai Bērnu invalīdu un citu apgādājamu invalīdu pabalsts Īres pabalsts 12. pants — Papildpienākumu piemaksa 13. pants — Iekārtošanās pabalsts Iekšējais nodoklis Iemaksas pensiju shēmā Sociālā nodrošinājuma iemaksas Iemaksas papildapdrošināšanas shēmā 15. pants — Avansi un kompensācijas IV DAĻA — CEĻA IZDEVUMI 16. pants — Iekārtošanās un aizbraukšana 17. pants — Pārcelšanās izdevumi 18. pants — Komandējumi V NODAĻA — IEKŠĒJĀ ORGANIZĀCIJA 19. pants — Darba laiks 20. pants — Svētku dienas 21. pants — Atvaļinājums 22. pants — Atvaļinājums mītnes zemē VI NODAĻA — NOVĒRTĒJUMI UN PROFESIONĀLĀ IZAUGSME 23. pants — Vispārīgi noteikumi 24. pants — Kārtība 25. pants — Novērtējumu sekas un rezultāti VII NODAĻA - DISCIPLINĀRĀ PROCEDŪRA 26. pants — Definīcijas 27. pants –Zaudējumu atlīdzība 28. pants — Pretenziju paziņošana 29. pants — Disciplinārā padome VIII NODAĻA — APELĀCIJAS UN APELĀCIJU PADOME 30. pants — Apelācijas IX NODAĻA — PENSIJU SHĒMA 31. pants — Aiziešanas pabalsts 32. pants — Izdienas pensija 33. pants — Invaliditātes pensija 34. pants — Apgādnieka zaudējuma pensija 35. pants — Bāreņa vai apgādājamā pensija 36. pants — Pagaidu pensijas III DAĻA — PAGAIDU DARBINIEKIEM PIEMĒROJAMI NOTEIKUMI 37. pants — Statūtu noteikumi 38. pants — Līgumi 39. pants — Samaksa 40. pants — Īpaši noteikumi IV SADAĻA — EKSPERTIEM, STIPENDIĀTIEM UN PRAKTIKANTIEM PIEMĒROJAMI NOTEIKUMI 41. pants — Statūtu un finansiālie noteikumi IPIELIKUMS IIPIELIKUMS IIPIELIKUMS IVPIELIKUMS VPIELIKUMS VIPIELIKUMS VIIPIELIKUMS VIIIPIELIKUMS IXPIELIKUMS XPIELIKUMS PREAMBULA Drošības pētījumu institūts ir Eiropas Savienības aģentūra un ir saistīts ar Koordinētajām organizācijām. 1. pants Šie noteikumi nosaka Eiropas Savienības Drošības pētījumu institūta, še turpmāk "Institūta", personāla locekļu statusu, tiesības, pienākumus un atbildību. Institūta personālā ietilpst fiziskas personas, kas noslēgušas personāla locekļu vai pagaidu darbinieku līgumus. IV sadaļā ietverti īpaši noteikumi, kas attiecas uz ekspertiem, stipendiātiem un praktikantiem. Institūta direktors ar Padomes piekrišanu ir pilnvarots veikt tādus grozījumus šajos noteikumos, kas izrādījušies vajadzīgi. Šie noteikumi piemērojami visiem personāla locekļiem, izņemot gadījumus, ja Padome pieņēmusi pretējus lēmumus attiecībā uz darbiniekiem bez pakāpes. I SADAĻA VISPĀRĪGI NOTEIKUMI 2. pants Visiem personāla locekļiem piemērojami noteikumi 1. Vadība 2. Apliecinājums Uzsākot darbu Eiropas Savienības Drošības pētījumu institūtā, katrs personāla loceklis paraksta šādu apliecinājumu: "Es svinīgi apņemos lojāli, apdomīgi un apzinīgi pildīt funkcijas, kas man uzticētas kā Eiropas Savienības Drošības pētījumu institūta personāla loceklim, un pildīt šīs funkcijas, ņemot vērā tikai Institūta intereses. Es arī apņemos neprasīt vai nepieņemt norādījumus par pienākumu izpildi ne no vienas citas vadības vai iestādes, izņemot Institūtu." 3. Uzvedība 4. Finansiālās saistības 5. Drošība a) Visiem personāla locekļiem, to skaitā pagaidu darbiniekiem, stipendiātiem un praktikantiem, var būt vajadzīga drošības pielaide, lai, pildot ienākumus, piekļūtu slepeniem dokumentiem. Ar lūgumu piešķirt šādu pielaidi Institūta atbildīgais par drošību vēršas pie kompetentām iestādēm. Līdz oficiālai pielaides piešķiršanai direktors var piešķirt pagaidu pielaidi; b) personāla locekļi nekavējoties informē atbildīgo par drošību, ja rodas aizdomas par slepena dokumenta pazušanu vai izpaušanu. II SADAĻA PERSONĀLA LOCEKĻU STATUSS I NODAĻA VISPĀRĪGI NOTEIKUMI 3. pants Personāla locekļiem piemērojamie vispārīgie noteikumi Institūta personāla locekļi ir fiziskas personas, kas noslēgušas līgumus, kā noteikts II nodaļā, un ieņem štata vienību, kas ietverta darbinieku sarakstā, kuru ik gadu pievieno Institūta budžetam. 1. Privilēģijas un neaizskaramība 2. Palīdzība un kompensācijas Institūts sniedz palīdzību tiem personāla locekļiem, pret kuriem vērsti draudi, apvainojumi, neslavas celšana vai uzbrukums amata vai pienākumu Institūtā dēļ, nevis pašu vainas dēļ. Var piešķirt kompensāciju par visiem radītajiem materiālajiem zaudējumiem, ja: - personāla locekļi nav tīši vai nolaidības dēļ izraisījuši attiecīgos zaudējumus, - nav saņemta atlīdzība, - personāla locekļi nodod Institūtam visas prasības pret trešo personu, īpaši apdrošināšanas sabiedrībām. 3. Īpašuma tiesības 4. Ārējās darbības a) Vispārīgi noteikumi Attiecībā uz ārējām organizācijām un personām, personāla locekļi bez iepriekšējas direktora atļaujas nevar: - sniegt publiskus paziņojumus par Institūta darbībām, īpaši jebkādām sabiedrības informēšanas struktūrām, - lasīt lekcijas vai iesaistīties mācību darbā, kas tieši saistīts ar viņu darbu Institūtā, - saņemt maksu vai atlīdzību par šādām lekcijām vai mācību darbu, - pieņemt goda zīmes, apbalvojumus vai ar tiem saistītus materiālus labumus. b) Pētniecības darbinieku īpašais stāvoklis Pētniecības darbinieku pienākumos ietilpst attiecību dibināšana ar struktūrām un personām ārpus Institūta. Tāpēc pētniecības darbinieki ir pilnvaroti lasīt lekcijas, sniegt paziņojumus plašsaziņas līdzekļiem un publicēties, ja viņi pirms tam saņēmuši direktora apstiprinājumu. 5. Kandidatūra valsts vai politiskam amatam II NODAĻA PIEŅEMŠANA DARBĀ UN LĪGUMI 4. pants Pieņemšana darbā 1. Par darba piedāvājumiem lemj direktors, izņemot attiecībā uz direktora amatu. Par vakanču publicēšanu atbild Institūts. 2. To personu kandidatūras, kas jaunākas par 20 un vecākas par 60 gadiem, parasti neizskata. 3. Kandidāti, kas personāla locekļa tuvi radinieki, parasti netiek izraudzīti. Direktors var atļaut izņēmumus, ja neviena no attiecīgajām personām nav otras pakļautībā. 4. Darbā pieņem tikai Eiropas Savienības dalībvalstu pilsoņus. 5. Personāla locekļus uzsāk darbu attiecīgā amata pakāpes zemākajā līmenī. Tomēr direktors var piešķirt augstāku pakāpi, ja tam ir pamatojums. 6. Direktors nosaka, kādiem amatiem vajadzīgs eksāmens vai konkurss, un paredz darbā pieņemšanas pārbaudījumus, kas jāiztur kandidātiem uz šiem amatiem. Direktors no Institūta personāla vidus izvēlas eksaminācijas vai atlases komisijas, kurās var iekļaut arī neatkarīgu eksaminētāju. 7. To kandidātu ceļa un uzturēšanās izdevumus, kas uzaicināti uz interviju vai eksāmenu Institūtā, sedz saskaņā ar tiem pašiem nosacījumiem, kuri attiecas uz personāla locekļiem, kas dodas komandējumā. [2] 5. pants Darbinieku vecuma ierobežojums Darbinieku vecuma ierobežojums stājas spēkā tā mēneša beigās, kurā personāla loceklis sasniedz 65 gadu vecumu. Direktors var atļaut pagarināt šo termiņu līdz maksimāli 12 papildu mēnešiem. 6. pants Medicīniskās apskates 1. Lai personāla locekļus pieņemtu darbā, vajadzīgs Institūta apstiprināta ārsta atzinums, kas apliecina, ka kandidāts ir fiziski piemērots darbam, un ka viņam nav invaliditātes vai slimības, kas varētu apdraudēt citus personāla locekļus. 2. Personāla locekļiem katru gadu jāiziet medicīniskā apskate. 3. Institūta apstiprināts ārsts sniedz direktoram speciālista konsultācijas par personāla locekļa nepiemērotību turpmāk ieņemt amatu. 4. Ja ikgadējās vai citas medicīniskās apskates rezultāti liecina, ka personāla loceklis vairs nespēj pildīt savus pienākumus, viņa līgumu izbeidz trīs mēnešu laikā, un sasauc medicīnisko komisiju, lai noteiktu viņa tiesības uz invaliditātes pensiju. 7. pants Līgumi un to ilgums 1. Sākotnējie līgumi 2. Pārbaudes laiks 3. Līgumu izbeigšana I pielikumā paredzētajās situācijās līgumu var izbeigt vai neatjaunot pēc Institūta vai paša personāla locekļa iniciatīvas: a) pēc Institūta iniciatīvas: i) paziņojot sešus mēnešus iepriekš: - ja personāla locekļa ieņemtā štata vienība tiek likvidēta, - ja mainās ar amatu saistīto funkciju raksturs, - ja personāla loceklis ir profesionāli nepiemērots, kas pienācīgi fiksēts divos gada novērtējumos pēc kārtas, vai - ja personāla loceklis dienesta laikā kļuvis fiziski darbnespējīgs; ii) paziņojot, ilgākais, vienu mēnesi iepriekš, pēc jebkādām disciplinārām procedūrām, kas noteikušas personāla locekļa pārkāpumu vai atbildību, kā noteikts VI nodaļā. b) pēc personāla locekļa iniciatīvas, paziņojot trīs mēnešus iepriekš, personisku iemeslu dēļ, kas viņam nav jāmin. 4. Kompensācija par zaudētu darbavietu Ja Institūts izbeidz vai neatjauno līgumu citu, nevis disciplināru iemeslu dēļ, darbiniekiem pienākas: 1) darbiniekiem, kas strādājuši ilgāk nekā 10 gadus — tiesību nokārtošana uz atlikto pensiju un kompensācija par zaudētu darbavietu atbilstīgi I pielikumā izklāstītajiem nosacījumiem; 2) personāla locekļiem, kas strādājuši mazāk kā 10 gadus — atlaišanas pabalsta izmaksa un kompensācija par zaudētu darbavietu tiem personāla locekļiem, kuru līgumi izbeigti priekšlaicīgi, atbilstīgi I pielikumā izklāstītajiem nosacījumiem; 3) personāla locekļiem kuru līgumi izbeigti fiziskas darbnespējas dēļ, un kuru pastāvīgo invaliditāti noteikusi ad hoc medicīniskā komisija — invaliditātes piešķiršana saskaņā ar pensiju shēmas noteikumiem. 5. Līguma izbeigšana ar saīsinātu paziņošanas termiņu 6. Īpaši noteikumi attiecībā uz pētniecības darbiniekiem III NODAĻA ALGAS UN PABALSTI 8. pants Vispārīgi noteikumi Institūta personāla locekļiem izmaksājamā darba samaksa ietver pamatalgu, ekspatriācijas pabalstu un ģimenes un sociālos pabalstus. Šo samaksu samazina saskaņā ar iemaksām un atskaitījumiem saistībā ar iekšējo nodokli, pensiju shēmu un sociālo labklājību. Summu, kas pienākas personāla locekļiem, ieskaita viņu norēķinu kontos katra mēneša pēdējā darba nedēļā. Pārmaiņas personāla locekļa personiskajos apstākļos, kam var būt finansiālas sekas, tiek ņemtas vērā attiecībā uz tā mēneša darba samaksu, kura laikā par šīm pārmaiņām paziņots Institūta administratīvajai nodaļai; nevar mainīt jau izmaksāto darba samaksu. 9. pants Pamatalga Neto pamatalga ir summa, kas tabulā, ko katru gadu apstiprina Padome, norādīta personāla locekļa pakāpei un līmenim. Bruto pamatalga atbilst neto pamatalgai, kam pieskaita iekšējo nodokli, kas jāmaksā personāla loceklim. 10. pants Ekspatriācijas pabalsts Šo pabalstu maksā A, L un B pakāpes personāla locekļiem, kas, uzsākot darbu šai amatā, nebija tās valsts pilsoņi, kurā atrodas viņu pastāvīgā darba vieta, un kas nav pastāvīgi trīs gadus dzīvojuši šīs valsts teritorijā. Šo pabalstu pārstāj maksāt, ja personāla locekli pārceļ uz valsti, kuras pilsonis viņš ir. Pabalsta apjomu aprēķina saskaņā ar II pielikumu. Ja personāla locekli pieņem darbā Institūtā uzreiz pēc tam, kad viņš strādājis valstī, kur viņš pildījis pienākumus citā starptautiskā organizācijā vai iestādē, dienesta laiku pie iepriekšējā darba devēja ņem vērā, aprēķinot tiesības uz pabalstu un tā apjomu. 11. pants Ģimenes un sociālie pabalsti Šos pabalstus katru mēnesi pieskaita pamatalgai. 1. Apgādnieka pabalsts Šis pabalsts: a) tiek izmaksāts personāla loceklim, kas ir precējies, atraitnis, šķīries, juridiski šķirti dzīvojošs vai neprecējies, un kam ir vismaz viens apgādājamais šo noteikumu III pielikuma nozīmē; b) ir vienāds ar 6 % no neto pamatalgas; c) ja precētam personālam loceklim nav apgādājamo un viņa laulātajam ir algots darbs, izmaksājamā pabalsta apjoms ir starpība starp B3 pakāpes 1 līmeņa neto pamatalgu, kam pieskaitīts pabalsts, ko personāla loceklim teorētiski tiesības saņemt, un laulātā nopelnīto ienākumu. Ja pēdējā summa ir vienāda vai lielāka par pirmo, pabalstu nemaksā; d) netiek maksāts personāla loceklim, kura laulātais ir starptautiskas organizācijas loceklis ar lielāku pamatalgu nekā personāla loceklim. 2. Bērnu un citu apgādājamo pabalsts Šis pabalsts: a) tiek izmaksāts personāla locekļiem, kas galvenokārt un pastāvīgi uztur juridiski atzītu bērnu vai citu ģimenes locekli atbilstīgi likumiskiem vai juridiskiem pienākumiem, vai bērnu, kas zaudējis vecākus un par kuru tie uzņēmušies atbildību; b) ir noteikta summa par katru apgādājamo, kas katru gadu norādīta Padomes apstiprinātā tabulā; c) ja abi laulātie strādā starptautiskās organizācijās, ir izmaksājams tam laulātajam, kas saņem apgādnieka pabalstu vai tā ekvivalentu. 3. Pabalsts izglītībai 4. Bērnu invalīdu un citu apgādājamu invalīdu pabalsts a) Pabalstu par bērniem invalīdiem un apgādājamiem invalīdiem maksā personāla locekļiem, kas galvenokārt un pastāvīgi atbildīgi par viņu aprūpi. Bērnam vai apgādājamam jāatbilst kritērijiem un nosacījumiem, kas izklāstīti III pielikumā; b) sīkāka pabalsta piešķiršanas un izmaksas kārtība noteikta IV pielikumā. 5. Īres pabalsts a) Šo pabalstu ik mēnesi maksā B, C, A1 un L1 pakāpes personāla locekļiem, kas ir mājvietas īrnieki vai apakšīrnieki un maksā īri — izņemot maksas par pakalpojumiem, ko mītnes valstī uzskata par īrnieka saistībām — kas pārsniedz konkrētu daļu no viņu atalgojuma; b) pabalsta aprēķināšanas metode izklāstīta V pielikumā; c) personāla locekļi, kas saņem īres pabalstu, nekavējoties informē Administrācijas un personāla vadītāju par apstākļu maiņu, kas varētu ietekmēt viņu tiesības uz pabalstu; d) pabalstu nemaksā tiem personāla locekļiem: - kas saņem līdzīgu pabalstu no tās valsts iestādēm, kuru pilsoņi viņi ir, - kuru laulātais saņem līdzīgu pabalstu no citas starptautiskas organizācijas. 12. pants Piemaksa par papildpienākumiem Personāla locekļiem, kam dienesta interesēs uz laiku jāuzņemas augstākas pakāpes personāla locekļa pienākumi vai daļa no tiem, direktors piešķir piemaksu par papildpienākumu veikšanu. Piemaksu maksā, pamatojoties uz atalgojumu, kāds atbilst amatam, kas par diviem līmeņiem augstāks nekā personāla locekļa pakāpe, un stājas spēkā tikai pēc viena mēneša pastāvīga darba augstākas pakāpes amatā. 13. pants Iekārtošanās pabalsts 1. Iekārtošanās pabalstu maksā personāla locekļiem, kuru dzīvesvieta laikā, kad viņi pieņem Institūta darba piedāvājumu, atrodas vairāk nekā 100 kilometru vai 60 jūdžu attālumā no darba vietas. 2. Pabalsta apjoms ir pamatalga par 30 dienām. 3. Iekārtošanās pabalstu personāla loceklim izmaksā, kad viņš uzsāk darbu Institūtā. 4. Personāla locekļiem jāatmaksā puse no iekārtošanās pabalsta, ja viņi atstāj savu vietu pēc pašu vēlēšanās pirms pagājuši divi gadi. 5. Direktors var atļaut izņēmumu attiecībā uz noteikumiem, kas reglamentē atmaksu, ja to stingra piemērošana var radīt īpašas grūtības. 14. pants Atskaitījumi 1. Iekšējais nodoklis 2. Iemaksas pensiju shēmā 3. Sociālā nodrošinājuma iemaksas 4. Iemaksas papildapdrošināšanas shēmā 15. pants Avansi un to atmaksāšana 1. Institūta Administrācijas un personāla vadītājs var, atkarībā no pieejamiem skaidras naudas līdzekļiem, atļaut piešķirt bezprocentu avansu tiem personāla locekļiem, kas pamato šo vajadzību, ja vien direktors nelemj citādi. 2. Avansa lielums nepārsniedz 3 mēnešu neto pamatalgu. 3. Šādus avansus atmaksā, ik mēnesi veicot atskaitījumus no personāla locekļu ienākumiem; izmaksājot algas par pēdējo finanšu gada mēnesi, avansiem jābūt pilnībā atmaksātiem. IV NODAĻA CEĻA IZDEVUMI 16. pants Iekārtošanās un aizbraukšana 1. Personāla locekļiem ir tiesības uz ceļa izdevumu atlīdzināšanu par braucienu no viņu iepriekšējās darba vietas uz Institūta atrašanās vietu, kas radušies viņiem un ģimenes locekļiem, kas dzīvo ar viņiem kopā. 2. Šādas tiesības piemērojamas arī tad, kad personāla locekļi atstāj Institūta dienestu un atgriežas valstī, kurā viņi strādāja pirms darba Institūtā. 3. Atlīdzinājumu piešķir saskaņā ar VI pielikuma I punkta noteikumiem. 17. pants Pārcelšanās izdevumi 1. Personāla locekļiem ir tiesības uz to izdevumu atlīdzināšanu, kas saistīti ar pārcelšanos no viņu iepriekšējās darba vietas uz Institūta atrašanās vietu. Šādas tiesības piemērojamas arī tad, kad personāla locekļi atstāj Institūta dienestu un atgriežas valstī, kurā viņi strādāja pirms iesaistīšanās Institūtā. 2. Izdevumu atlīdzinājums sedz personāla locekļu personiskās lietošanas priekšmetu pārvadāšanu, izņemot vieglo automašīnu, laivu un citu transporta līdzekļu pārvadāšanu vai apdrošināšanas prēmijas, nepārsniedzot svara un tilpuma ierobežojumus, kas norādīti VI pielikumā. Atlīdzinājumu piešķir attiecīgajam personāla loceklim, uzrādot personāla locekļa apstiprinātu rēķinu. 18. pants Komandējumi Institūta personāla locekļi ir tiesīgi saņemt atlīdzinājumu par izdevumiem, kas saistīti ar došanos oficiālā komandējumā saskaņā ar direktora rīkojumu [5]. Atlīdzinājums attiecas uz atbilstīgiem ceļa izdevumiem, kam pieskaita uzturēšanās un ar to saistītos izdevumus vietās, uz kurieni personāla locekļus sūta. Atlīdzinājuma nosacījumi, likmes un cita sīka informācija izklāstīta VII pielikumā. V NODAĻA IEKŠĒJĀ ORGANIZĀCIJA 19. pants Darba laiks Personāla locekļa parastais darba laiks ir 40 stundas nedēļā, kas jānostrādā starp plkst. 9.00 pirmdienā un plkst.17.00 piektdienā. Direktors var piekrist elastīgam darba laikam atbilstīgi personāla locekļa personiskajiem apstākļiem vai konkrētā darba nosacījumiem. Izņēmuma apstākļos, par ko lemt ir direktora ziņā, dažiem personāla locekļiem var būt jāstrādā sestdienās. Šādos gadījumos nostrādātās stundas dod tiesības uz tikpat ilgu prombūtni darba dienā. 20. pants Svētku dienas Institūts ievēro uzņēmējas valsts svētku dienas. Francijā tās ir: a) Jaungada diena (1. janvāris); b) Otrās Lieldienas; c) Darba svētki (1. maijs); d) Otrā pasaules kara beigu piemiņas diena (8. maijs); e) Debessbraukšanas diena; f) Otrā Vasarsvētku diena; g) Bastīlijas ieņemšanas diena (14. jūlijs); h) Sv. Jaunavas Marijas debesīs uzņemšanas diena (15. augusts); i) Visu Svēto diena (1. novembris); j) Pirmā pasaules kara beigu piemiņas diena (11. novembris); k) Ziemassvētki (25. decembris). Šīs svētku dienas neatskaita no personāla locekļu ikgadējā atvaļinājuma. Ja kāda no šīm dienām iekrīt sestdienā vai svētdienā, direktors var noteikt citu brīvdienu. 21. pants Atvaļinājums 1. Ikgadējais apmaksātais atvaļinājums a) Tiesības uz atvaļinājumu Personāla locekļiem ir tiesības uz apmaksātu ikgadējo atvaļinājumu, ko aprēķina šādi: 2,5 darba dienas par katru nostrādāto mēnesi. Šīs tiesības piemērojamas katru kalendāro gadu. Personāla locekļiem, kas pieņemti darbā laikā no 1. aprīļa līdz 30. jūlijam, ir tiesības izmantot priekšlaikus 15 dienas no ikgadējā atvaļinājuma, ja atvaļinājums jāizmanto pēc 30. jūlija. Ja 31. decembrī personāla loceklim sakarā ar darba nepieciešamību vēl ir neizmantots atvaļinājums, direktors vai viņa pārstāvis var atļaut pārcelt neizmantoto atvaļinājumu vai tā daļu uz nākamo gadu. Atvaļinājums, kas pārcelts, bet nav izmantots līdz 31. martam, tiek dzēsts. b) Administratīvā procedūra Personāla locekļiem, kas vēlas doties atvaļinājumā saskaņā ar a) apakšpunktā noteiktajām tiesībām, vispirms jāsaņem direktora atļauja. Izmantoto atvaļinājumu uzskaiti veic Institūta administratīvā nodaļa, kurā personāla locekļi var arī saņemt atvaļinājuma pieteikuma veidlapas. Uzskaites datos norādīts atlikušo atvaļinājuma dienu skaits kārtējā gadā. Personāla locekļi aizpilda iedaļas par: - pieprasītā atvaļinājuma dienu skaitu, - aizbraukšanas dienu un laiku, - atgriešanās dienu un laiku, - valsti vai valstīm, kurās pavadīs atvaļinājumu, - adresi atvaļinājuma laikā (fakultatīvi), un - telefona numuru atvaļinājuma laikā (attiecīgā gadījumā). Pēc tam, kad atvaļinājuma pieteikuma formu parakstījis direktors vai tā pārstāvis, personāla loceklis to nodod atpakaļ administratīvajai nodaļai, un tā tiek uzglabāta personāla locekļa personas lietā. c) Neizmantots atvaļinājums, personāla locekļiem atstājot darbu Personāla locekļiem atstājot Institūtu, neizmantoto atvaļinājumu dzēš. Tomēr, ja direktors rakstiski apliecina, ka darbiniekam darba nepieciešamības dēļ nebija iespējams izmantot visu atvaļinājumu, personāla loceklim ir tiesības uz kompensācijas maksājumu vienas sešdesmitās daļas apjomā no mēneša neto pamatalgas par katru uzkrāto atvaļinājuma dienu. 2. Atvaļinājums bez darba samaksas saglabāšanas 3. Slimības atvaļinājums, grūtniecības atvaļinājums un citi īpaši atvaļinājumi 22. pants Atvaļinājums mītnes zemē Personāla locekļi, kam ir tiesības uz ekspatriācijas pabalstu, ir tiesīgi par katru nostrādāto trīs gadu laikposmu saņemt izdevumu atlīdzinājumu par vienu braucienu uz un no valstīm, kuru pilsoņi viņi ir, kas radušies viņiem pašiem un ģimenes locekļiem, kuri dzīvo ar viņiem kopā. Ceļa izdevumus atlīdzina administratīvā nodaļa, pirms tam novērtējot lētākos transporta līdzekļus saskaņā ar nosacījumiem, kas izklāstīti VII pielikumā. Atvaļinājums mītnes zemē dod tiesības uz piecu dienu atvaļinājumu papildus ikgadējam apmaksātajam atvaļinājumam. VI NODAĻA NOVĒRTĒJUMI UN PROFESIONĀLĀ IZAUGSME 23. pants Vispārīgi noteikumi 1. Visu personāla locekļu, izņemot direktora, darbu novērtē reizi gadā, vēlākais, līdz 15. decembrim. Novērtējums sniedz atsauksmi par personāla locekļu relatīvo kvalifikāciju un dod iespēju apsveikt personāla locekļus vai, gluži otrādi, brīdināt viņus par nepilnībām, lai uzlabotu viņu darbu. 2. Novērtējums attiecas uz šādiem kritērijiem: a) čaklība un punktualitāte, b) darba izpildes kvalitāte un ātrums, c) iniciatīva, d) pieklājība un savstarpējās attiecības. Katru kritēriju novērtē saskaņā ar skalu no 0 līdz 5. Visu novērtējumu apkopo ikgadējā novērtējuma ziņojuma veidlapā, ko uzglabā personāla locekļa personas lietā. 24. pants Kārtība 1. Direktors izvirza personāla locekļus, kas atbildīgi par to darbinieku novērtēšanu, kuri pilnīgi vai daļēji ir viņu pakļautībā. 2. Kad visi novērtējumi sagatavoti, direktors sasauc Izaugsmes padomi, kurā ietilpst visi personāla locekļi, kas sagatavojuši vienu vai vairākus novērtējumus, un kuras priekšsēdētājs ir viņš pats. Administrācijas un personāla vadītājs apmeklē visas Izaugsmes padomes sanāksmes, un viņam ir balsstiesības attiecībā uz viņa padotajiem un padomdevēja tiesības attiecībā uz pārējiem. 3. Pamatojoties uz Administrācijas vadītāja ieteikumu, direktors veic katra personāla locekļa galīgo novērtējumu un liek sagatavot ziņojumus, ko paraksta visi Izaugsmes padomes locekļi. 4. Katru personāla locekli personiski intervē direktors vai, ja vajadzīgs, viņa pārstāvis, parasti Izaugsmes padomes sesijas laikā. Personāla locekli informē par viņa ikgadējo novērtējumu, un viņš paraksta novērtējuma formu, tādējādi apliecinot, ka ir informēts par to. 5. Ikgadējais novērtējums ir iekšējas lietošanas administratīvs pasākums, par ko nevar iesniegt apelāciju ārējā instancē. 25. pants Novērtējumu sekas un rezultāti 1. Īpaši labs novērtējums var būt pamats izņēmuma paaugstinājumam uz augstāku līmeni vai pat pakāpi, ja budžetam piesaistītās štata vienības pieļauj šādu paaugstinājumu. 2. Divi nelabvēlīgi novērtējumi pēc kārtas ir pamats personāla locekļu atstāšanai pašreizējā pakāpē uz vēl vienu gadu. 3. Divi vai vairāk nelabvēlīgi novērtējumi var būt pamats līgumu neatjaunošanai. VII NODAĻA DISCIPLINĀRĀ PROCEDŪRA 26. pants Definīcijas 1. Personāla locekļi vai bijušie personāla locekļi, kas apzināti vai nolaidības dēļ nepilda savas saistības saskaņā ar Civildienesta noteikumiem, saucami pie vienkāršas, finansiālas vai Civildienesta noteikumos noteiktas disciplināras atbildības, neatkarīgi nozaudējumu atlīdzības, ko no viņiem var pieprasīt saskaņā ar šo noteikumu 2. panta 4. apakšpunktu un 27. pantu. a) Vienkārši disciplinārsodi ir: - mutisks brīdinājums, - rakstisks brīdinājums. b) Finansiāli disciplinārsodi ir: - ikgadējā algas paaugstinājuma ieturēšana, - nekavējoša pazemināšana amatā par vienu pakāpi tajā pašā līmenī. c) Civildienesta noteikumos noteiktie disciplinārsodi ir: - pagaidu atstādināšana no pienākumiem, pilnībā vai daļēji ieturot atalgojumu, - atstādināšana no amata, to skaitā līguma izbeigšana un papildus tai pilnīga vai daļēja darbavietas zaudējuma atlīdzinājuma atņemšana un, iespējams, pensiju shēmā paredzēto pabalstu samazināšana vai pagaidu apturēšana. Par disciplinārsodiem lemj direktors; par vienkāršiem disciplinārsodiem var lemt Administrācijas un personāla vadītājs, rīkojoties direktora vārdā, izņemot gadījumus, ja ir sasaukta Disciplinārā padome [6]. 2. Ja pret personāla locekli ir ierosināta disciplinārlieta par smagu pārkāpumu, un direktors uzskata, ka prima facie tā ir labi pamatota, un personāla loceklim turpinot pildīt pienākumus izmeklēšanas laikā, Institūtam radīsies traucējumi, līdz izmeklēšanas rezultātu saņemšanai attiecīgo personāla locekli var nekavējoties atstādināt no pienākumu pildīšanas, ar darba samaksu vai bez tās, par ko lemj direktors. 27. pants Zaudējumu atlīdzība No personāla locekļiem var pieprasīt pilnībā vai daļēji samaksāt atlīdzību par zaudējumu, kas nodarīts Institūtam rupjas nolaidības vai tīšas rīcības dēļ. Ja personāla loceklis ir atstājis Institūtu, šo atlīdzību var iegūt, ieturot daļu no pabalstiem, kas maksājami saskaņā ar pensiju shēmu, līdz pat 70 % no pensijas. 28. pants Sūdzību paziņošana Ja tiek ierosināts kādam personāla loceklim piemērot disciplinārsodu saskaņā ar 26. pantu, viņam par to paziņo rakstiski 2 pilnu diennakšu laikā kopš direktoram vai Administrācijas un personāla vadītājam iesniegts pieprasījums saukt personāla locekli pie disciplināras atbildības. Šim paziņojumam pievieno dokumentus, kas attiecas uz sūdzības pamatojumu, kā arī visus par viņu rakstītos ziņojumus. 29. pants Disciplinārā padome Piecu dienu laikā kopš attiecīgais personāla loceklis saņēmis paziņojumu, kā noteikts 28. pantā, viņš var iesniegt rakstisku lūgumu, lai viņa lietu izskata Disciplinārā padome, ko direktors sasauc piecu dienu laikā. Pēc Disciplinārās padomes sasaukšanas tā sanāk nākamās nedēļas laikā. Disciplinārās padomes sastāvs un procedūras izklāstītas IX pielikumā. Disciplinārās padomes atzinums direktoram nav saistošs. VIII NODAĻA APELĀCIJAS UN APELĀCIJU PADOME 30. pants Apelācijas Esošie vai bijušie personāla locekļi vai viņu mantinieki un tiesību pēcteči var iesniegt apelāciju par direktora lēmumiem. Šādas apelācijas vai no tām izrietošas procedūras neaptur to lēmumu īstenošanu, kuri tiek pārsūdzēti. 1. Apelācijas administratīvā kārtā 2. Starpniecība 3. Apelācijas apelāciju padomē 4. Apelāciju padomes lēmumi a) Padome var atcelt vai apstiprināt lēmumu, par kuru iesniegta sūdzība. b) Padome var arī likt Institūtam kompensēt visus personāla loceklim nodarītos materiālos zaudējumus, sākot ar dienu, kad atceltais lēmums stājās spēkā. c) Tā var arī noteikt, ka Institūtam Padomes noteiktā apjomā jāatlīdzina prasības iesniedzēja pamatotos izdevumus, kā arī uzklausīto liecinieku transporta un uzturēšanās izdevumus. Šos izdevumus aprēķina, pamatojoties uz šo noteikumu 18. pantu un VII pielikumu. IX NODAĻA PENSIJU PROGRAMMA Visi attiecīgie noteikumi un nosacījumi ir ietverti Drošības pētījumu institūta Pensiju programmas noteikumos, saskaņā ar Koordinēto organizāciju pensiju shēmu. Pensiju programmas noteikumi ir Institūta Civildienesta noteikumu neatņemama sastāvdaļa. Turpmāk minētajos 31. līdz 36. pantos apkopoti tikai svarīgākie Pensiju programmas noteikumi, un prevalējošs ir to pilns teksts. 31. pants Atlaišanas pabalsts 1. Personāla loceklim, kas aiziet no Institūta, pirms nostrādājis 10 gadus [7], ir tiesības saņemt atlaišanas pabalstu (kā paredzēts Pensiju programmas noteikumos). 2. Pabalstu veido divas daļas: - summa, kas vienāda ar pusotru pēdējā mēneša pamatalgu, kura reizināta ar dienesta gadu (vai gadu daļu) skaitu, - kopējā summa, kas atskaitīta no mēnešalgas pensijas iemaksām, kam pieskaitīti saliktie procenti 4 % gadā. 32. pants Izdienas pensija 1. Personāla locekļiem, kas Institūtā nostrādājuši 10 vai vairāk gadus [8], ir tiesības uz izdienas pensiju. Personāla locekļiem ir tiesības saņemt šo pensiju, sasniedzot 60 gadu vecumu. Pirms šī vecuma sasniegšanas izdienas pensijas maksāšana tiek atlikta. 2. Pensijas apjoms ir proporcionāls nostrādāto gadu skaitam. Personāla locekļiem to izmaksā katru mēnesi kā mūža renti. 3. Personāla locekļi automātiski saņem pensiju, sasniedzot 65 gadu vecumu, ja viņi nostrādājuši vismaz 10 gadus, ja vien direktors nav pieņēmis izņēmuma lēmumu. 33. pants Invaliditātes pensija 1. Saskaņā ar šo noteikumu 6. panta 4. apakšpunktu personāla loceklim, kas atzīts par tādu, kam ir nepārejoša invaliditāte, kas pilnībā liedz viņam pildīt ar darbu saistītos pienākumus, ir tiesības uz invaliditātes pensiju. 2. Invaliditātes pensijas apjoms ir vienāds ar izdienas pensiju, kuru darbinieks būtu bijis tiesīgs saņemt šajos noteikumos noteiktajā vecumā, ja viņš līdz šim vecumam turpinātu strādāt, un nav vajadzīgs vismaz 10 gadu dienests saskaņā ar 32. panta 1. punktu. Personāla locekļiem to izmaksā katru mēnesi kā mūža renti, sākot no pirmā mēneša pēc dienas, kad invaliditāte ir oficiāli atzīta. 34. pants Apgādnieka zaudējuma pensija 1. Personāla locekļa pārdzīvojušajam laulātajam ir tiesības uz apgādnieka zaudējuma pensiju, ja personāla loceklis miris dienesta laikā. 2. Pensiju pārdzīvojušajai atraitnei vai atraitnim izmaksā katru mēnesi kā mūža renti, sākot no pirmā mēneša pēc dienas, kad nodarbinātais personāla loceklis miris [9]. 3. Tiesības uz apgādnieka zaudējuma pensiju izbeidzas tā mēneša beigās, kurā iestājas pārdzīvojušā nāve, vai kurā pārdzīvojušais vairs neatbilst nosacījumiem par tiesībām uz pensiju. 35. pants Bāreņa vai apgādājamā pensija 1. Ja mirst personāla loceklis, kas vēl aizvien ir dienestā vai kam ir tiesības uz invaliditātes pensiju, vai uz tūlītēju vai atliktu izdienas pensiju, viņa bērniem vai citiem apgādājamiem ir tiesības uz pensiju saskaņā ar Pensiju programmas noteikumiem. 2. "Bērni un citi apgādājamie" nozīmē personas, kas atbilst nosacījumiem, kuri norādīti Civildienesta noteikumu III pielikumā. Bērniem, kad dzimuši ne vairāk kā 300 dienas pēc personāla locekļa nāves, arī ir tiesības uz pensiju. 3. Tiesības uz pensiju izbeidzas tā mēneša beigās, kurā bērns vai cits apgādājamais vairs neatbilst nosacījumiem par tiesībām uz bērna vai apgādājamā pabalstu. Iepriekšējos pantos minētās izdienas un invaliditātes pensijas ir atgriežamas pārdzīvojušajam laulātajam saskaņā ar Pensiju programmas noteikumiem. 36. pants Pagaidu pensijas 1. Ja dienestā esošs vai bijušais personāla loceklis, kas saņem izdienas vai invaliditātes pensiju, ir pazudis ilgāk kā gadu apstākļos, kas pamato pieņēmumu par nāvi, laulātajam vai personām, kuras atzītas par apgādājamiem, var piešķirt attiecīgi pagaidu apgādnieka zaudējuma vai bāreņa pensiju. 2. Ja par atraitni kļuvušais laulātais, kas saņem apgādnieka zaudējuma pensiju, ir pazudis ilgāk kā vienu gadu, attiecībā uz viņa apgādājamiem piemēro šā panta 1. apakšpunkta noteikumus. 3. Pagaidu pensijas, kas paredzētas 1. un 2. apakšpunktā, pārveido pastāvīgās pensijās, ja personāla locekļa vai laulātā nāve ir oficiāli apliecināta vai arī, ja šī persona izsludināta par pazudušu ar galīgu tiesas spriedumu. III SADAĻA PAGAIDU DARBINIEKIEM PIEMĒROJAMI NOTEIKUMI 37. pants Statūtu noteikumiPagaidu darbinieki ir palīgdarbinieki, kas principā pieņemti darbā uz neilgu laiku. Viņiem nav starptautiska personāla statusa, un viņi pilnībā ir pakļauti uzņēmējas valsts un tās valsts, kuras pilsoņi viņi ir, normatīvajiem aktiem. 1. Pagaidu darbinieki ir darbinieki, kas neieņem štata vienības, kas noteiktas Institūta darbinieku sarakstā. 2. Uz šiem darbiniekiem attiecas I sadaļas noteikumi un šādi II sadaļas noteikumi: - I nodaļa: 3. panta 2. apakšpunkts (palīdzība un kompensācijas), 4. apakšpunkts (ārējas darbības) un 5. apakšpunkts (kandidatūra valsts vai politiskam amatam) - II nodaļa: 5. pants (darbinieku vecuma ierobežojums) un 6. pants (medicīniskās apskates) - III nodaļa: 15. pants (avansi) - IV nodaļa: 17. pants (pārcelšanās izdevumi) un 18. pants (komandējumi) - V nodaļa: 19. pants (darba laiks) un 20. pants (svētku dienas) - VII nodaļa: 27. pants (zaudējumu atlīdzība) - VIII nodaļa: (apelācijas) — saskaņā ar 40. panta 3. punktu. 38. pants Līgumi Pagaidu darbiniekus pieņem darbā uz laiku no 1 līdz 6 mēnešiem. Līgumi ir atjaunojami saskaņā ar tādiem pašiem nosacījumiem. Institūts un pagaidu darbinieks var izbeigt līgumus, par to paziņojot 10 pilnas dienas iepriekš. 39. pants Atalgojums 1. Pagaidu darbinieka atalgojumu nosaka līgumā; to veido neto mēnešalga bez jebkādām papildu piemaksām, lai kāds būtu attiecīgās personas ģimenes vai sociālais stāvoklis. 2. No šīs noteiktās summas atskaita darbinieka sociālās labklājības iemaksas vai nu privātā apdrošināšanā, kas paredz pilnu atlīdzinājumu, vai arī, ja darbinieks jau ir veselības apdrošināšanas shēmas dalībnieks, papildapdrošināšanā. 3. Tā kā pagaidu darbinieki negūst labumu no pensiju programmas, saistībā ar to neveic atskaitījumus. 4. Katra gada sākumā Padome paaugstina pagaidu darbinieku atalgojumu tādā pašā procentuālā apjomā kā personāla locekļiem. 40. pants Īpaši noteikumi 1. Iekārtošanās un aizbraukšanas izdevumi 2. Atvaļinājums 3. Domstarpības IV SADAĻA EKSPERTIEM, STIPENDIĀTIEM UN PRAKTIKANTIEM PIEMĒROJAMI NOTEIKUMI 41. pants Statūtu un finansiālie noteikumi 1. Eksperti, stipendiāti un praktikanti Institūtā ir "viesa" statusā. Uz viņiem attiecas šo noteikumu I sadaļa, ar ko viņi iepazīstas, sākot darbu. 2. Viņu kopējo samaksu nosaka, viņiem uzsākot darbību Institūtā; to izmaksā secīgās daļās, ko nosaka direktors, atbilstīgi darba rezultātiem, kura veikšanai viņi pieņemti darbā. 3. Ieceltajiem ekspertiem un stipendiātiem ir tiesības uz tikai viņu pašu ceļa izdevumu atlīdzinājumu, viņiem ierodoties Institūtā un atstājot to. Izņēmuma kārtā direktors var pieņemt lēmumu par atlīdzinājuma izmaksāšanu praktikantam. [1] 2001. gada 21. decembrī pieņēmusi Padome ar rakstisku procedūru saskaņā ar 2001. gada 20. jūlija Padomes Kopīgo rīcību Nr. 554/KĀDP (OV L 200, 25.7.2001., 1. lpp.). [2] Skatīt VII pielikumu. [3] Nosacījumus, kas reglamentē tiesības uz atlīdzību par zaudētu darbavietu un tās aprēķināšanu, skatīt I pielikumā. [4] T.i., izņemot pirmsskolas izglītības iestādi vai līdzvērtīgu. [5] Šī kompensācija atbilst izdevumiem un nav uzskatāma par papildu atalgojumu. [6] Šajā gadījumā par disciplinārsodu lemj direktors pats. [7] Citā Koordinētā organizācijā nostrādātos gadus ņem vērā, aprēķinot šo pabalstu, ja personāla loceklis nav saņēmis šo pabalstu iepriekšējā amatā. [8] Citā Koordinētā organizācijā nostrādātos gadus ņem vērā, aprēķinot šo pabalstu, ja personāla loceklis uzsāk darbu Institūtā ne vairāk kā sešus mēnešus pēc amata atstāšanas citā organizācijā. [9] Vai sākot no dienas, kurā mirušajam personāla loceklim pārtraukta algas izmaksa. -------------------------------------------------- I PIELIKUMS KOMPENSĀCIJA PAR ZAUDĒTU DARBAVIETU Norādes: a) Šo Civildienesta noteikumu 7. pants. b) Valdības budžeta ekspertu Koordinētās komitejas 78. ziņojuma V pielikums, 1972. gada augusts. 1. Apstākļi, kādos piešķir kompensāciju Kompensāciju par zaudētu darbavietu [1] var piešķirt personāla loceklim, kura līgums ir izbeigts šādu iemeslu dēļ: a) štata vienības samazināšana; b) pārmaiņas darba raksturā vai līmenī, kā dēļ personāla loceklim vairs nav nepieciešamās kvalifikācijas; c) tās dalībvalsts atkāpšanās no Padomes, kuras pilsonis ir personāla loceklis; d) Institūta mītnes pārcelšana vairāk nekā 100 kilometru jeb 60 jūdžu attālumā no vietas, kurā personāla loceklis tika pieņemts darbā, un personāla locekļa atteikšanās tikt pārceltam, jo tāda iespēja netika paredzēta viņa līgumā; e) drošības pielaides [2] atņemšana personāla loceklim citu, nevis disciplināru iemeslu dēļ. Kompensāciju nemaksā, ja: f) personāla loceklis ieguvis citu tādas pašas pakāpes posteni Institūtā; g) personāla loceklis ieguvis jaunu amatu citā starptautiskā organizācijā tai pašā apvidū; h) personāla loceklis kā dalībvalsts valsts darbinieks ir ieguvis jaunu darba vietu un saņem atalgojumu viņa valsts administrācijā 30 dienu laikā pēc līguma izbeigšanas ar Institūtu; i) personāla locekļa līgums izbeigts disciplināras procedūras rezultātā. 2. Kompensācijas izmaksa personāla locekļiem, kas nostrādājuši Institūtā mazāk kā 10 gadus [3] Ja viņu pašreizējais līgums nav beidzies, šiem personāla locekļiem ir tiesības uz kompensāciju 50 % apmērā no mēneša neto samaksas, kas reizināts ar mēnešu skaitu [4], kurš atlicis līdz viņu līguma termiņa beigām, un nepārsniedz 5 mēnešu samaksu. Neto samaksa nozīmē pamatalgu un visas papildu piemaksas un atlīdzības, ko maksā katru mēnesi. 3. Kompensācijas izmaksa personāla locekļiem, kas nostrādājuši Institūtā vairāk nekā 10 gadus [5] Šiem personāla locekļiem ir tiesības uz kompensāciju 100 % apjomā no viņu mēneša neto samaksas par katru Institūtā nostrādāto gadu [6], nepārsniedzot 24 mēnešus. Kompensācijas apjoms neatbilst mēnešu skaitam [7], kas pārsniedz laikposmu, kurā personāla loceklim būtu jāstrādā pirms šo Civildienesta noteikumu 5. pantā noteikto vecuma ierobežojumu sasniegšanas. [1] Kas atšķiras no aiziešanas pabalsta, kas ir tikai pensijas tiesību nokārtošana. [2] Tikai tādā gadījumā, ja amatam vajadzīga šāda pielaide. [3] Vai 10 gados uzkrāts nepārtraukts dienests Institūtā un citā starptautiskā organizācijā. [4] Vai mēneša daļu skaitu, kas izteiktas trīsdesmitdaļās. [5] Vai 10 gados uzkrāts nepārtraukts dienests Institūtā un citā starptautiskā organizācijā. [6] Vai 10 gados uzkrāts nepārtraukts dienests Institūtā un citā starptautiskā organizācijā. [7] Vai mēneša daļu skaitu, kas izteiktas trīsdesmitdaļās. -------------------------------------------------- II PIELIKUMS EKSPATRIĀCIJAS PABALSTS 1. Personāla locekļi, kam ir šādas tiesības saskaņā ar Civildienesta noteikumu 10. pantu, saņem ikmēneša ekspatriācijas pabalstu. Pabalsta summa ir: a) personāla locekļiem, kam ir tiesības uz apgādnieka pabalstu: - 18 % no standartalgas pirmajos desmit dienesta gados, - 17 % no standartalgas vienpadsmitajā dienesta gadā, - 16 % no standartalgas divpadsmitajā dienesta gadā, - 15 % no standartalgas, sākot no četrpadsmitā dienesta gada; b) personāla locekļiem, kam nav tiesību uz apgādnieka pabalstu: - 14 % no standartalgas pirmajos desmit dienesta gados, - 13 % no standartalgas vienpadsmitajā dienesta gadā, - 12 % no standartalgas divpadsmitajā dienesta gadā, - 11 % no standartalgas, sākot no četrpadsmitā dienesta gada. 2. Standartalga ir neto pamatalga, kas maksājama personāla locekļiem ar 1. līmeņa pakāpēm. 3. Ekspatriācijas pabalsts nav zemāks kā pamatalga, kas maksājama B3 pakāpes 1. līmenī. -------------------------------------------------- III PIELIKUMS BĒRNI UN CITI APGĀDĀJAMIE 1. Apgādībā esoši bērni a) Laulībā dzimis, juridiski atzīts ārlaulības vai adoptēts bērns, kas uzskatāms par personāla locekļa apgādājamo, ir bērns, kura pastāvīgu uzturēšanu un izglītību nodrošina šis personāla loceklis, un kurš pastāvīgi dzīvo kopā ar ģimeni, vai vietā, kur atrodas personāla loceklis, vai vietā, kur dzīvo otrs no vecākiem; b) attiecīgajam personāla loceklim administratīvajai nodaļai jāiesniedz to dokumentu kopijas, kas likumīgi apliecina, ka bērns ir atkarīgs no viņa materiālā atbalsta; c) bērns netiek uzskatīts par personāla locekļa apgādājamo: - viņam sasniedzot 26 gadu vecumu, - ja viņš pats pirms šī vecuma sasniegšanas saņem algu, ienākumus vai maksu, - ja personāla loceklis vai laulātais, kas aprūpē bērnu, saņem tāda paša rakstura pabalstu saskaņā ar viņa vai viņas valsts vai uzņēmējas valsts normatīvajiem aktiem; d) administratīvajai nodaļai ir tiesības pieprasīt uzrādīt oficiālus vai notariāli apstiprinātus dokumentus, ko tā uzskata par vajadzīgiem, lai piešķirtu tiesības uz attiecīgajiem pabalstiem. 2. Citi apgādājamie a) Personu, kas nav apgādājams bērns, kā noteikts 1. punktā, var uzskatīt par personāla locekļa apgādājamo saskaņā ar šādiem nosacījumiem: - viņš ir viens no vecākiem vai cits tuvs ar asins vai laulības saitēm saistīts radinieks, - viņš pastāvīgi dzīvo kopā ar personāla locekli vai tā laulāto, vai tiek regulāri uzņemts iestādē, kas sniedz speciālistu medicīnisko aprūpi, - attiecīgajai personai nav pietiekamu līdzekļu sevis uzturēšanai; b) attiecīgajam personāla loceklim jāsniedz administratīvajai nodaļai derīgus pierādījumus, ka persona ir atkarīga no viņa materiālā atbalsta; c) administratīvajai nodaļai ir tiesības pieprasīt uzrādīt oficiālus vai notariāli apstiprinātus dokumentus, ko tā uzskata par vajadzīgiem, lai piešķirtu tiesības uz attiecīgajiem pabalstiem. -------------------------------------------------- IV PIELIKUMS APGĀDĀJAMI INVALĪDI 1. Apgādājamo uzskata par invalīdu, ja medicīniski pierādījumi liecina, ka viņam ir nopietna un nepārejoša invaliditāte, kuras dēļ nepieciešama īpaša aprūpe vai uzraudzība, kas netiek sniegta bez maksas, vai īpaša izglītība un apmācība. 2. Direktors pieņem lēmumu par pabalsta izmaksu pēc konsultēšanās ar padomi, ko viņš izveido šim nolūkam, un kurā ir vismaz viens praktizējošs ārsts. Direktora lēmumā precizē laika posmu, par kuru maksājams pabalsts, un to var pārskatīt. 3. Šo noteikumu piemērošanas kritērijs ir nopietns un nepārtraukts fizisku vai garīgu darbību traucējums. Tādējādi apgādājamās personas uzskatāmas par invalīdiem, ja tām ir: - nopietna vai hroniska centrālās vai veģetatīvās nervu sistēmas saslimšana, ko izraisījis jebkāds cēlonis, piemēram, smadzeņu slimības, miopātija un veģetatīvā paralīze, - nopietna balsta un kustību orgānu sistēmas saslimšana, - nopietna vienas vai vairāku jutekļu sistēmu saslimšana, - hroniska garīga slimība, kas padara darbnespējīgu. Iepriekšminētais saraksts nav uzskatāms par izsmeļošu. Tas sniegts tikai kā norāde un nav ņemams par pamatu, novērtējot invaliditātes vai darbnespējas pakāpi. 4. Pabalsta summa ir vienāda ar apgādājama bērna pabalsta summu un tam pieskaitāma. 5. Ja attiecīgais personāla loceklis vai viņa saime saņem līdzīgu pabalstu saskaņā ar valsts vai starptautisku sistēmu, pabalsta summa, ko maksā Institūts, ir summa, par kādu saskaņā ar šiem noteikumiem maksājamā summa pārsniedz summu, kas maksājama saskaņā ar valsts vai starptautisko sistēmu. -------------------------------------------------- V PIELIKUMS ĪRES PABALSTS 1. Pabalsta summa ir daļa no starpības starp faktiski samaksāto īri, izņemot 11. panta 5. punkta a) apakšpunktā minētās maksas, un summu, ko aprēķina šādi: a) 15 % no neto pamatalgas C un B pakāpes personāla locekļiem, līdz B.4 pakāpei, to ieskaitot; b) 20 % no neto pamatalgas B.5 un B.6 pakāpes personāla locekļiem; c) 22 % no neto pamatalgas A.1 un L.1 pakāpes personāla locekļiem. 2. Minētā daļa ir: a) 50 % neprecētiem personāla locekļiem un precētiem personāla locekļiem, kam nav apgādājamo; b) 55 % personāla locekļiem ar vienu apgādājamo; c) 60 % personāla locekļiem ar diviem vai vairāk apgādājamiem. 3. Pabalsts nepārsniedz: a) 10 % no attiecīgā C līdz B.4. pakāpes personāla locekļa neto pamatalgas; b) 15 % no B.5, B.6, A.1 un L.1 pakāpes personāla locekļa neto pamatalgas. Par neto pamatalgu uzskatāma pamatalga, kas norādīta ikgadējā tabulā, par ko vienojusies Padome, izņemot jebkādus citus atalgojuma pielikumus vai atvilkumus. -------------------------------------------------- VI PIELIKUMS CEĻA IZMAKSAS UN PĀRCELŠANĀS IZDEVUMI I IEDAĻA — Personāla locekļu un viņu ģimeņu ceļa izmaksas no dzīves vietas uz darba vietu. 1. Personāla locekļiem, kuru dzīves vieta atrodas vairāk nekā 100 km jeb 60 jūdžu attālumā no viņu darba vietas, saskaņā ar šo noteikumu 22. pantu ir tiesības uz faktisko ceļa izmaksu atlīdzinājumu: a) pieņemot iecelšanu amatā — par braucienu no dzīves vietas uz darba vietu; b) pārceļoties no darba vietas, kurā viņi tika pieņemti darbā, uz citu darba vietu vairāk nekā 100 km jeb 60 jūdžu attālumā; c) atstājot amatu: - vai nu par ceļu no darba vietas uz vietu, kas laikā, kad viņš tika pieņemts darbā, bija viņa dzīves vieta; - vai par ceļu no darba vietas uz dzīves vietu, kas atšķiras no iepriekš minētās, ja atlīdzināmie izdevumi nav lielāki. 2. 1. punktā minēto ceļa izdevumu atlīdzinājumu pilnībā vai daļēji atsaka šādos gadījumos: a) ja šīs tiesības netika piešķirtas, personāla loceklim uzsākot darbu; b) ja visus attiecīgos izdevumus vai daļu no tiem apmaksājusi valdība vai cita iestāde; c) ja, personāla loceklim atstājot amatu, brauciens nenotiek trīs mēnešu laikā no dienas, kad personāla loceklis beidz pildīt pienākumus, vai ja administratīvā nodaļa nav saņēmusi atlīdzinājuma pieteikumu 30 dienu laikā kopš brauciena; d) personāla loceklim beidzot pildīt pienākumus, ja attiecīgā persona atteikusies no amata, pirms Institūtā nostrādāti divpadsmit mēneši. 3. Personāla locekļiem, kas atbilst 1. un 2. punktā minētajiem nosacījumiem un saņem apgādnieka pabalstu, ir tiesības saņemt: a) kompensāciju par ceļa izdevumiem, kas faktiski radušies viņu laulātajam un apgādājamiem bērniem, viņiem piebiedrojoties personāla loceklim viņa darba vietā; b) kompensāciju par ceļa izdevumiem, kas faktiski radušies viņu laulātajam un apgādājamiem bērniem, viņiem pārceļoties no vienas darba vietas uz citu darba vietu, kas atrodas vairāk nekā 100 km jeb 60 jūdžu attālumā, ja pārcelšanas laiks ir nenoteikts, bet pārsniedz divus mēnešus; c) kompensāciju par ceļa izdevumiem, kas faktiski radušies viņu laulātajam un apgādājamiem bērniem, personāla locekļiem beidzot pildīt pienākumus, tomēr kompensāciju var atteikt, ja personāla loceklis atsakās no amata, pirms Institūtā nostrādāti divpadsmit mēneši. 4. Uzskatāms, ka laulātajiem un apgādājamiem [1] ir tāda pati pakāpe kā attiecīgajam personāla loceklim. II IEDAĻA — Pārcelšanās izdevumi 1. Personāla locekļiem, kuru dzīves vieta atrodas vairāk nekā 100 km jeb 60 jūdžu attālumā no viņu darba vietas, ir tiesības uz izdevumu kompensāciju, kas faktiski radušies, pārvadājot personiskās lietošanas priekšmetus šādos gadījumos: a) stājoties amatā; b) uz nenoteiktu laiku, kas pārsniedz divus mēnešus, pārceļoties no vienas darba vietas uz citu darba vietu, kas atrodas vairāk nekā 100 km jeb 60 jūdžu attālumā; c) atstājot Institūtu, tomēr kompensāciju var atteikt, ja personāla loceklis atsakās no amata, pirms Institūtā nostrādāti divpadsmit mēneši. 2. Kompensāciju par izdevumiem, kas radušies, pārvadājot personiskās lietošanas priekšmetus, ieskaitot iesaiņošanu [2], piešķir ar šādiem ierobežojumiem: a) personāla locekļiem, kam ir tiesības uz apgādnieka pabalstu: Bez pakāpes | 7000 kg | jeb 46 m3 | A un L pakāpe | 6000 kg | jeb 40 m3 | B un C pakāpe | 3000 kg | jeb 20 m3 | Papildus 750 kg jeb 5 m 3 par katru bērnu, kas dzīvo kopā ar personāla locekli; b) personāla locekļiem, kam nav tiesību uz apgādnieka pabalstu. Bez pakāpes | 5000 kg | jeb 33 m3 | A un L pakāpe | 4000 kg | jeb 27 m3 | B un C pakāpe | 2000 kg | jeb 13 m3 | Lai pieprasītu izdevumu kompensāciju saskaņā ar šīs iedaļas nosacījumiem, personāla locekļiem Personāla un administrācijas vadītājam iepriekšējai apstiprināšanai jāiesniedz vismaz divas pārcelšanās izdevumu tāmes no dažādiem uzņēmumiem, un viņu personiskās lietošanas priekšmetu saraksts [3]. Kompensāciju piešķir, ņemot vērā tiesību ierobežojumus un pamatojoties uz zemāko tāmi. 3. Personāla locekļi var pieprasīt kompensāciju saskaņā ar šo iedaļu tikai tādā gadījumā, ja attiecīgos izdevumus neatlīdzina valdība vai cita iestāde. [1] Vai apgādājamiem, kā noteikts III un IV pielikumā. [2] Atlīdzinājums nesedz personiskās lietošanas priekšmetu apdrošināšanu. [3] Tāmēm jāattiecas uz vienādu svaru (vai tilpumu), ko pārvadā vienādā attālumā. -------------------------------------------------- VII PIELIKUMS KOMANDĒJUMU IZMAKSAS Personāla locekļiem, kas dodas oficiālā Institūta komandējumā, ir tiesības uz visu ceļa izdevumu kompensāciju un uz dienas naudu, lai segtu uzturēšanos, atrodoties ārpus darba vietas, saskaņā ar šo noteikumu 18. pantu. I IEDAĻA — Transporta līdzekļi Personāla locekļi dodas komandējumos, izmantojot visekonomiskākos transporta līdzekļus, izņemot šajā iedaļā paredzētos izņēmumus [1]. Lidmašīnas un dzelzceļu uzskata par normālu transporta veidu. Tomēr direktors var atļaut personāla locekļiem komandējumos izmantot personisko vai dienesta automašīnu, īpaši gadījumos, ja ārsts apliecina, ka viņi medicīnisku iemeslu dēļ nevar ceļot ar lidmašīnu, un brauciens ar vilcienu nav iespējams, vai arī ir pārāk ilgs vai pārāk dārgs. Ja personāla loceklis, kas dodas oficiālā komandējumā, izvēlas un viņam ir atļauts ceļot, izmantojot citus, nevis pieejamos visekonomiskākos transporta līdzekļus, piemēro šādus noteikumus: - viņam ir tiesības uz brauciena izmaksu kompensāciju, izmantojot visekonomiskāko transporta līdzekli, - viņam ir tiesības uz komandējuma dienas naudu tikai par to laiku, ko viņš būtu patērējis, ja braucienā būtu izmantojis visekonomiskāko transporta līdzekli, - šādā braucienā izmantoto darba laiku, kas pārsniedz laiku, ko viņš būtu izmantojis, ja ceļotu ar visekonomiskāko pieejamo transporta līdzekli, atskaitīs no viņa ikgadējā atvaļinājuma. 1. Brauciens ar lidmašīnu Visi braucieni ir "ekonomiskajā" vai līdzvērtīgā klasē, ja vien direktors nav atļāvis citādi. 2. Brauciens ar vilcienu a) A un L pakāpes personāla locekļiem ir tiesības ceļot pirmajā klasē; b) B un C pakāpes personāla locekļiem ir tiesības ceļot otrajā klasē; c) ja brauciens ar vilcienu ietver arī vismaz sešu stundu ilgu nakts braucienu, personāla locekļiem ir tiesības uz kompensāciju par guļamvietas, taču ne par guļamvagona kupejas izmaksām; ja izmanto guļamvagona kupeju, personāla locekļiem ir tiesības uz 1. vai 2. klases guļamvietas izmaksu kompensāciju atkarībā no viņu pakāpes; d) Direktors var zemākas pakāpes personāla locekļiem atļaut ceļot kopā ar augstākas pakāpes personāla locekļiem, ja tas sekmē oficiālās darīšanas; šādos gadījumos kompensācija ir lielāka. 3. Braucieni ar autotransportu — personisko automašīnu izmantošana a) Personāla locekļiem Institūta interesēs var atļaut ceļot, izmantojot personisko automašīnu. Šādos gadījumos viņam ir tiesības uz ceļanaudu par kilometru, ko aprēķina, pamatojoties uz ātrāko parasto maršrutu. Ceļanaudu aprēķina, pamatojoties uz likmi, ko piemēro valstī, kurā atrodas Institūts, neņemot vērā valsti vai valstis, kurās notiek brauciens. Izmantotās likmes izsludina administratīvajos noteikumos [2]; b) ja attiecīgajam personāla loceklim ir atļauts vest citus Institūta locekļus, viņam izmaksā piemaksu par nobraukto attālumu, kas vienāda ar 10 % no attāluma atlīdzības katram pasažierim [3]; ja maršruts ietver īpašas maksas (piemēram, maksu par ceļu lietošanu, automašīnas transportu ar kuģi vai prāmi automašīnu pārvadāšanai), šīs maksas atlīdzina, uzrādot attaisnojošas kvītis, izņemot jebkādus izdevumus, kas saistīti ar braucienu ar lidmašīnu; c) personāla locekļiem, kas izmanto personiskās automašīnas, pirms tam jāpierāda, ka viņiem ir apdrošināšanas polise, kas sedz riskus trešām personām, īpaši riskus pasažieriem; d) ja noticis negadījums, Institūts neatlīdzina nekādu kaitējumu īpašumam. II IEDAĻA — Dienas nauda personāla locekļiem, kas dodas oficiālā komandējumā 1. Personāla locekļiem, kas dodas oficiālā komandējumā, ir tiesības uz komandējuma dienas naudu pēc likmēm, par ko katru gadu lemj Padome. Likmes, kas piemērojamas dienas naudai par komandējumiem Koordinēto organizāciju dalībvalstīs, izsaka vietējā valūtā. Tomēr direktors var atļaut: a) piemērot īpašas likmes valstīm, kurās dzīves dārdzība ir augstāka vai zemāka nekā parastajās likmes; b) dienas naudas izmaksu pēc augstākas likmes nekā personāla loceklim parasti pienāktos, ja tas sekmēs komandējuma norisi; c) dienas naudas izmaksu, ja komandējuma laikā jāpiešķir slimības atvaļinājums, izņemot, ja komandējums tiek īstenots vietā, kurā personāla loceklis dzīvo. 2. Komandējuma dienas naudu aprēķina šādi: a) personāla locekļiem ir tiesības uz dienas naudu par katru pilnu 24 stundu ilgu komandējuma laikposmu [4]; b) komandējuma dienas naudu nemaksā par laikposmiem, kas īsāki par 4 stundām; c) ja komandējuma ilgums ir 4 stundas vai vairāk, bet mazāk nekā 8 stundas, personāla loceklim ir tiesības uz vienu ceturto daļu no dienas naudas. Tāpat viņam ir tiesības uz vienu ceturto daļu no dienas naudas par katru laikposmu, kas pārsniedz pilnu 24 stundu laikposmu un ir ilgāks par 4 vai vairāk stundām, bet mazāks par 8 stundām; d) ja komandējuma ilgums ir 8 stundas vai vairāk bez izmitināšanas viesnīcā, personāla loceklim ir tiesības uz pusi no dienas naudas. Tāpat viņam ir tiesības uz pusi no dienas naudas par katru laikposmu, kas pārsniedz pilnu 24 stundu laikposmu un ir ilgāks par 8 vai vairāk stundām, bet mazāks par 24 stundām; e) ja komandējums katrā ziņā ir saistīts ar izmitināšanu viesnīcā, attiecīgajam personāla loceklim var izmaksāt pilnu dienas naudu; f) lai, aprēķinot dienas naudu, ņemtu vērā brauciena laiku līdz galvenajai stacijai vai lidostai, faktiskajam brauciena laikam pieskaita nosacītu laikposmu. Šis laikposms būs: - 2 stundas braucieniem ar vilcienu; - 3 stundas braucieniem ar lidmašīnu. 3. Samazināta komandējuma dienas nauda Dienas naudu samazina: a) ja braucienā iekļauta ēdināšana vai nakšņošana: par 15 % par katru galveno maltīti un par 50 % par nakšņošanu, kas paredzēta izdevumu summā; b) par trim desmitdaļām, ja personāla loceklis ceļo ar nakts prāmi, guļamvietā vai guļamvagona kupejā, ar vilcienu vai ar lidmašīnu, par braucienā pavadīto laikposmu; c) par trim desmitdaļām, ja personāla loceklis dodas oficiālā komandējumā uz pilsētu, kurā ir viņa oficiālā mājvieta, ja tur vēl aizvien dzīvo viņa ģimene; d) par trim ceturtdaļām, ja izmitināšanu nodrošina ārēja struktūra. 4. Piemaksas komandējuma dienas naudai. Dienas naudai jāsedz visas izmaksas, kas personāla loceklim rodas, dodoties komandējumā, izņemot zemāk minētās, par kurām var piešķirt papildu kompensāciju: a) maksas par vīzu un līdzīgas maksas, kas tieši saistītas ar oficiālu komandējumu; b) maksa par virsnormas bagāžu, ja to īpaši atļāvis direktors; c) pasta, telegrāfa un tālsarunu izdevumi komandējuma nolūkos; d) uzņemšanas izdevumi, kas personāla locekļiem rodas saskaņā ar direktora noteiktiem nosacījumiem; e) taksometra izmaksas, ja direktors tās iepriekš apstiprinājis un tiek uzrādīti izdevumu pierādījumi. Ja dažos apstākļos izmitināšanas izdevumi pārsniedz 60 % no dienas naudas, Institūts var pilnībā vai daļēji kompensēt pārsnieguma summu, ja uzrāda kvītis un pietiekamus pierādījumus, ka papildus izdevumi bija neizbēgami. Šī kompensācija nedrīkst pārsniegt 30 % no dienas naudas. [1] Šos noteikumus saskaņā ar direktora lēmumu var attiecināt uz pagaidu darbiniekiem. [2] Kopējā izmaksātā summa nedrīkst pārsniegt summu, kas Institūtam būtu jāmaksā citādi. [3] Šādos gadījumos "pasažieriem" nav tiesību uz ceļa izmaksu atlīdzinājumu. [4] Šos laikposmus skaita no datuma un laika, kad personāla loceklis izbrauc no Institūta vai mājām līdz datumam un laikam, kad viņš atgriežas Institūtā vai mājās. Ja personāla loceklis ir atvaļinājumā pirms došanās komandējumā, datumu un laiku uzskaita no komandējuma sākuma, un, ja personāla loceklis dodas atvaļinājumā uzreiz pēc komandējuma beigām, izmanto datumu un laiku, kad komandējums beidzās. -------------------------------------------------- VIII PIELIKUMS SLIMĪBAS ATVAĻINĀJUMS, DZEMDĪBU ATVAĻINĀJUMS UN CITI ĪPAŠI ATVAĻINĀJUMI 1. Prombūtne veselības apsvērumu dēļ un slimības atvaļinājums a) Personāla locekļiem, kas slimības vai negadījuma dēļ atrodas prombūtnē vairāk nekā trīs dienas pēc kārtas, trīs dienu laikā kopš darba pārtraukšanas jāuzrāda darbnespējas lapa; b) prombūtne slimības vai negadījuma dēļ, kas ilgst ne vairāk kā trīs dienas un par ko neiesniedz darbnespējas lapu, ja tā pārsniedz deviņas darba dienas vienā kalendārā gadā, paredz atbilstīgi samazināt ikgadējo atvaļinājumu, kas pienākas attiecīgajam personāla loceklim, vai, ja viņš jau izmantojis visu ikgadējo atvaļinājumu, atbilstīgi samazināt viņa atalgojumu; c) personāla locekļiem, kas atrodas prombūtnē slimības vai negadījuma dēļ, uzrādot darbnespējas lapu, ir tiesības uz slimības atvaļinājumu ar pilnu darba samaksu un pabalstiem, kas nepārsniedz trīspadsmit nedēļas pēc kārtas. Viņi atlīdzina Institūtam to slimības pabalstu daļu, ko viņiem par šo pašu laikposmu ir tiesības saņemt saskaņā ar sociālā nodrošinājuma tiesību aktiem, kas ir spēkā uzņēmējā valstī; d) nepārtrauktu prombūtni slimības vai negadījuma dēļ, kas pārsniedz trīspadsmit nedēļas pēc kārtas, direktors var uzskatīt par pamatu līguma izbeigšanai; e) biežus īslaicīgus slimības laikposmus direktors var uzskatīt par pamatu līguma izbeigšanai; f) institūta direktors var jebkurā laikā pieprasīt, lai attiecīgais personāla loceklis iziet medicīnisko apskati. 2. Infekcijas slimības, vakcinācija un negadījumi a) Jebkurš personāla loceklis, kas saslimis ar infekcijas slimību, nedrīkst ierasties darba vietā un viņam par šiem apstākļiem nekavējoties jāziņo Administrācijas un personāla vadītājam. Ja ir ziņas par infekcijas slimību personāla locekļa ģimenē vai tuvu draugu vidū, personāla loceklim nekavējoties jāinformē Administrācijas un personāla vadītājs un jāpakļaujas veselības aizsardzības pasākumiem, ko šis ierēdnis var noteikt. Visiem personāla locekļiem, kas bijuši saskarē ar personu, kas slimo ar infekcijas slimību, kā dēļ viņiem nācās neierasties darba vietā, ir tiesības uz visiem ienākumiem; šo prombūtni neatskaita ne no viņu slimības atvaļinājuma, ne ikgadējā atvaļinājuma; b) personāla locekļiem jāpiekrīt visām profilaktiskām vakcinācijām vai potēšanām, kas var būt vajadzīgas; c) par visiem negadījumiem, kas ar personāla locekļiem notikuši Institūtā vai ārpus tā, lai cik nenozīmīgi tie šķistu, kā arī par liecinieku vārdiem un adresēm, personāla loceklim nekavējoties jāinformē Administrācijas un personāla vadītājs. 3. Īpašs atvaļinājums un dzemdību atvaļinājums a) Ārkārtas vai steidzamu personisku iemeslu dēļ direktors var piešķirt īpašu atvaļinājumu ar pilnu vai daļēju darba samaksu, kas nepārsniedz desmit darba dienas gadā; b) personāla locekļa laulības gadījumā piešķir īpašu atvaļinājumu uz piecām dienām ar pilnu darba samaksu. Personāla locekļiem piešķir tādu pašu atvaļinājumu laulātā, tieša pēcnācēja vai priekšteča nāves gadījumā; c) uzrādot attiecīgu ārsta izziņu, personāla locekļiem piešķir dzemdību atvaļinājumu ar pilnu darba samaksu, ko neieskaita slimības vai ikgadējā atvaļinājumā. Dzemdību atvaļinājums ilgst sešpadsmit nedēļas un sākas sešas nedēļas pirms gaidāmā dzemdību datuma. Ja dzemdības notiek vēlāk nekā gaidāmajā datumā, atvaļinājumu pagarina uz laikposmu līdz no dzemdībām pagājušas desmit nedēļas. Attiecīgajiem personāla locekļiem jāatmaksā Institūtam tā maternitātes piemaksas daļa, ko viņiem par šo pašu laikposmu ir tiesības saņemt saskaņā ar Francijas sociālā nodrošinājuma sistēmu. -------------------------------------------------- IX PIELIKUMS DISCIPLINĀRĀS PADOMES SASTĀVS UN PROCEDŪRAS 1. Disciplinārās padomes sastāvs Disciplinārajā padomē ietilpst: a) priekšsēdētājs — direktora izvirzīts A vai L pakāpes personāla loceklis, izņemot Administrācijas un personāla vadītāju vai personu, kurai attiecīgais personāla loceklis pakļauts; b) direktora izvirzīts personāla loceklis; c) attiecīgā personāla locekļa izvirzīts tādas pašas pakāpes personāla loceklis; d) Administrācijas un personāla vadītājs, kas darbojas kā juridisks konsultants bez balsstiesībām. 2. Procedūra a) Disciplinārā padome ņem vērā visus dokumentus, kas attiecas uz lietas izskatīšanu. Tā uzklausa ieinteresēto pusi pēc tās pieprasījuma. Ieinteresētai pusei var palīdzēt vai to var pārstāvēt personāla loceklis. Disciplinārā padome arī uzklausa jebkuru personu, kuras izsaukšanu tā uzskata par lietderīgu; b) disciplinārās padomes sanāksmes ir slēgtas. Tās locekļi neizpauž informāciju, ko tie uzzinājuši procesa laikā, nedz arī ar procesu saistītas ziņas; c) disciplinārā padome iesniedz argumentētu atzinumu direktoram. Atzinumā ietver ieteikumu par to, vai sankcija ir lietderīga, un ja tā, kādai jābūt tās bardzībai. -------------------------------------------------- X PIELIKUMS APELĀCIJU PADOME A. Kompetence Apelāciju Padome ir pilnvarota izšķirt domstarpības, kas radušās, pārkāpjot šos noteikumus vai 7. pantā paredzētos līgumus. Šajā sakarā tās kompetencē ir apelācijas, ko esošie vai bijušie personāla locekļi vai viņu mantinieki un tiesību pēcteči iesnieguši par direktora lēmumu. B. Sastāvs un statuss a) Apelāciju padomē ietilpst priekšsēdētājs un divi locekļi. Viņus var aizstāt pārstāvji. Priekšsēdētājam un vienam personāla loceklim un vienam pārstāvim jābūt ar jurista kvalifikāciju; b) priekšsēdētāju, viņa pārstāvi, locekļus un viņu pārstāvjus ieceļ Institūta Padome uz diviem gadiem, un viņi nav Institūta personāla locekļi. Ja kāds no viņiem nevar pildīt pienākumus, uz atlikušo termiņu ieceļ jaunu locekli; c) apelāciju padomes sanāksmes ir spēkā tikai tad, ja tajās piedalās priekšsēdētājs vai viņa pārstāvis un divi locekļi vai viņu pārstāvji; d) padomes locekļi, pildot savus pienākumus, ir pilnīgi neatkarīgi; e) priekšsēdētāja, locekļu un pārstāvju atalgojumu nosaka Institūta Padome; f) apelāciju padome apstiprina savu reglamentu saskaņā ar šā pielikuma noteikumiem. C. Sekretariāts a) Padomes sekretāru ieceļ direktors, un viņš ir Institūta personāla loceklis; b) pildot savus pienākumus, Padomes sekretārs darbojas kā protokolētājs un ir pakļauts vienīgi Padomei. D. Apelācijas a) Padome iesniegtās apelācijas pieņem tikai tad, ja apelācijas iesniedzējam nav izdevies iegūt apmierinošu rezultātu, izmantojot apelāciju administratīvā kārtā, ko iesniedz direktoram; b) apelācijas iesniedzējam ir divdesmit dienas kopš paziņojuma saņemšanas par lēmumu, par ko iesniegta sūdzība, vai kopš dienas, kad tika noraidīti starpnieka secinājumi, kuru laikā iesniegt rakstisku lūgumu Apelāciju padomei par šā lēmuma atcelšanu vai grozīšanu. Šo lūgumu adresē Institūta Administrācijas un personāla vadītājam, kas apstiprina lūguma saņemšanu un uzsāk Padomes sasaukšanas procedūru; c) apelācijas jāiesniedz Apelāciju padomes sekretariātam divu mēnešu laikā kopš dienas, kad saņemts paziņojums par lēmumu, par ko iesniegta sūdzība. Tomēr izņēmuma gadījumos, konkrēti, saistībā ar pensijām, Apelāciju padome var pieņemt apelācijas, kad iesniegtas viena gada laikā kopš dienas, kad saņemts paziņojums par lēmumu, par ko iesniegta sūdzība; d) apelācijas jānoformē rakstiski; tajās izklāsta visus apelācijas motīvus, ko izvirzījis apelācijas iesniedzējs, kā arī tām pievieno visus dokumentālos pierādījumus; e) apelācijas neaptur to lēmumu īstenošanu, par ko iesniegta sūdzība. E. Provizoriskā procedūra a) Apelācijas nekavējoties nosūta direktoram, kurš savus komentārus izsaka rakstiski. Šo komentāru kopiju viena mēneša laikā kopš apelācijas iesniegšanas dienas nosūta Padomes sekretāram un apelācijas iesniedzējam, kas divdesmit dienu laikā var sniegt rakstisku atbildi, kuru Padomes sekretārs nekavējoties nosūta direktoram; b) apelācijas, memorandus un dokumentāros pierādījumus, direktora komentārus un apelācijas iesniedzēja atbildi, ja tāda ir, Padomes sekretariāts nosūta tās locekļiem trīs mēnešu laikā kopš apelācijas iesniegšanas un vismaz piecpadsmit dienas pirms tās sanāksmes dienas, kurā to paredzēts izskatīt. F. Padomes sasaukšana Apelāciju padomes sēdes sasauc tās priekšsēdētājs. Principā tā iesniegtās apelācijas izskata četru mēnešu laikā kopš to iesniegšanas dienas. G. Padomes sanāksmes a) Apelāciju padomes sanāksmes ir slēgtas [ja vien Padome nelemj citādi]. Padome apspriežas slepeni; b) direktors vai viņa pārstāvis un apelācijas iesniedzējs piedalās procesā un var sniegt mutiskus paziņojumus, lai pierādītu viņu memorandiem pievienotos pamatojumus; c) Padome var pieprasīt uzrādīt jebkādu dokumentu, ko tā uzskata par vajadzīgu, lai izskatītu apelāciju. Uzrādītos dokumentus jānosūta arī direktoram un apelācijas iesniedzējam; d) Padome uzklausa puses un lieciniekus, kuru liecības var būt lietderīgas procesā. Jebkuram personāla loceklim, kas uzaicināts kā liecinieks, jāierodas Padomē un viņš nedrīkst atteikties sniegt prasīto informāciju; e) personas, kas piedalās Padomes sanāksmē, nekādā gadījumā neizpauž faktus, kas tām kļuvuši zināmi, nedz procesa laikā izteiktos atzinumus. H. Padomes lēmumi a) Ārkārtas apstākļos Padome var izdot pagaidu rīkojumu, ar ko pasākumu, par ko iesniegta sūdzība, aptur līdz galīgā lēmuma pieņemšanai saskaņā ar turpmākiem pantiem; b) lēmumus pieņem ar balsu vairākumu. Tos pieņem rakstveidā un tajos jāizklāsta pamatojumi, uz ko tie balstīti. Par tiem nevar iesniegt apelāciju un abas puses tos piemēro vienas pilnas diennakts laikā kopš to paziņošanas; c) tomēr Padomei var pieprasīt labot pārrakstīšanās vai nejaušu kļūdu pieņemtajā lēmumā. Pieprasījumus par labojumiem jāiesniedz sešu mēnešu laikā kopš dienas, kad kļūda tikusi pamanīta. --------------------------------------------------